הרוהי סוזומיה

הרוהי סוזומיה (ביפנית: ) היא סדרת רומנים שנכתבו על ידי נאגארו טאניגאווה ואוירו על ידי נואיזי איטו. הספר הראשון בסדרה יצא לשווקים ביפן ב-2003, ולאורך השנים יצאו לשווקים בסך הכל 12 ספרים בסדרה.

בעקבות ההצלחה לה זכתה סדרת הספרים, חברת Kyoto Animation הפיקה בהמשך סדרת אנימה בת 14 פרקים המבוססת על סדרת הספרים אשר שודרה במקור ביפן בשנת 2006. בנוסף, על בסיס סדרת המאנגה הופקו גם ארבע סדרות מאנגה, סרט אנימה, ומספר משחקי וידאו.

 תקציר העלילה 
עלילת הסדרה מתמקדת בתלמידת התיכון הרוהי סוזומיה אשר לה יש כוחות על המאפשרים לה לעצב מחדש את המציאות על סמך רגשותיה ורצונותיה בלבד.

 דמויות 
 הרוהי סוזומיה - תלמידת תיכון אנרגטית ואקסצנטרית אשר מתעניינת במיוחד בתופעות על-טבעיות. להרוהי יש כוחות על המאפשרים לה לשנות את המציאות על סמך רגשותיה ורצונותיה.
 קיון - נער סרקסטי, וצנוע אשר מסייע להרוהי. עלילת הסדרה מסופרת מנקודת המבט שלו.
 יוקי נאגאטו - נערה שקטה ואינטליגנטית אשר היא למעשה ממשק דמוי אדם שנוצר על ידי חוצנים לצורך מעקב אחרי הרוהי.
 מיקורו אסאהינה - נוסעת בזמן שנשלחה אל העבר מהעתיד במטרה לעקוב אחר האופן בו הרוהי משנה את המציאות באמצעות כוחותיה.
 איטסוקי קואיזומי - נער מסתורי אשר משתייך לארגון שעוקב אחר ההשפעה של הרוהי על העולם.

 מדיות 
 מאנגה 
חברת ההוצאה לאור Kadokawa Shoten פרסמה לאורך השנים שתי סדרות מאנגה המבוססות על הרומנים של הרוהי סוזומיה במגזין המאנגה Shōnen Ace. עיבוד המאנגה הראשון, מאת מאקוטו מיזונו, פורסם במקור במאי 2004 עד דצמבר 2004, ובאוגוסט 2004 סדרה זו יצאה לשווקים בכרך אחד. עיבוד המאנגה השני, אשר אויר על ידי גאקו טסוגאנו, פורסם במקור במגזין המאנגה Shōnen Ace בין נובמבר 2005 עד נובמבר 2013, ולאורך השנים יצאה גם לשווקים ב-20 כרכים שונים. סדרת המאנגה השנייה נוצרה עבור קהל יעד צעיר יותר מקהל היעד של הרומנים המקוריים של הרוהי סוזומיה.

המהדורה האנגלית של סדרות המאנגה הופקה על ידי חברת Yen Press באמריקה הצפונית ויצאה לשווקים בין ה-26 באוקטובר 2010 ל-26 במאי 2020.

סדרת מאנגה ספין-אוף, מאת פויו, פורסמה לראשונה במגזין Young Ace ב-1 ביולי 2009. הסדרה פורסמה במהשך גם בעשרה כרכים. סדרת ספין-אוף נוספת, גם מאת פויו, פורסמה במקור במגזין Altima Shotene במאי 2012.

 אנימה 
סדרת אנימה בת 14 פרקים המבוססת על הרומנים הופקה על ידי אולפני Kyoto Animation ובוימה על ידי טאטסויה אישיהרה. הסדרה שודרה במקור ביפן בין 2 באפריל 2006 ל-2 ביולי 2006.

הסדרה יצאה בהמשך לשווקים בתקליטורי בלו-ריי ובתקליטורי DVD.

 סדרות ספין-אוף 
בנוסף, שתי סדרות אנימה נוספות של פורסמו ישירות לאינטרנט בערוץ היוטיוב של Kadokawa בין ה-13 בפברואר 2009 ל-15 במאי 2009. כל השחקנים הראשיים בסדרת האנימה המקורית השתתפו גם בדיבוב של הדמויות בסדרות הללו. הסדרות הללו יצאו לשווקים בהמשך גם בתקליטורי ו-Blu-ray.

 סרט אנימה 
ב-6 בפברואר 2010 יצא לאקרנים ביפן סרט האנימה "ההיעלמות של הרוהי סוזומיה" (涼宮ハルヒの消失) המבוסס על הרומן הרביעי בסדרת הרומנים של הרוהי סוזומיה. הסרט הופק על ידי אולפני Kyoto Animation ובוים על ידי טאטסוי אישיהרה ויאסוהירו טאקהמוטו. ב-18 בדצמבר 2010 הסרט יצא גם לשווקים בתקליטורי DVD ו-Blu-ray.

 משחקי וידאו 
לאורך השנים הופקו שישה משחקי וידאו בזיכיון אשר יצאו לפלטפורמות שונות, כולל ל-PlayStation Portable ו-Nintendo DS.

 ראו גם 
 מואה (סלנג)

 קישורים חיצוניים 

הערות שוליים

קטגוריה:שונן
קטגוריה:אנימות ומאנגות מדע בדיוני
קטגוריה:אנימות ומאנגות קומדיה
קטגוריה:סדרות מאנגה
קטגוריה:סדרות אנימה משנות ה-2000
קטגוריה:סדרות אנימה
קטגוריה:קראנצ'ירול: סדרות וסרטי אנימה